Scheele je bil specialist za tek na 400 m z ovirami. V tej disciplini je na Evropskem prvenstvu 1934 v Torinu tudi osvojil zlato medaljo, ki ji je dodal še zlato v štafetni preizkušnji 4x400 m. Nemška štafeta je tedaj v postavi Helmut Hamann, Scheele, Harry Voigt in Adolf Metzner slavila s časom 3:14.1, s sekundo in pol prednosti pred drugouvrščeno francosko štafeto. Uspehi na Evropskem prvenstvu so Scheeleju prinesli nastop na domačih Poletnih olimpijskih igrah 1936 v Berlinu, kjer pa je v teku na 400 m z ovirami izpadel že v kvalifikacijah.